पाएं अपने शहर की ताज़ा ख़बरें और फ्री ई-पेपरडाउनलोड करें
जिले के महवा उपखण्ड की नौरंगवाडा ग्राम पंचायत सरपंच व सचिव के फर्जी हस्ताक्षर कर पट्टों का नवीनीकरण करने का मामला सामने आया है। मामले का खुलासा तक हुआ जब दो लोग पट्टे लेकर सरपंच के पास पहुंचे। इस सम्बंध में सरपंच ने महवा थाने में धोखाधड़ी समेत कई धाराओं में मामला दर्ज कराया है।
सरपंच गोविंद सैन ने मामला दर्ज कराया है कि 30 मार्च को नौरंगवाडा गांव निवासी किशन मीणा 44 नंबर व कालूराम मीणा 46 नंबर के दो पट्टे लेकर उसके पास आए तथा बैंक से लोन लेने की बात कहते हुए ग्राम पंचायत की एनओसी देने की मांग की। सरपंच ने दोनों पट्टों को देखा तो 20 फरवरी को पंचायत की मुहर लगाकर सरपंच से फर्जी साइन किए हुए थे। ग्राम पंचायत की मुहर में पंचायत समिति महवा लिखा हुआ था, जबकि नौरंगवाडा पंचायत की पंचायत समिति बैजूपाडा लगती है। इससे पट्टों के नवीनीकरण में किया गया फर्जीवाडा पकड़ा गया। इसके साथ ही दोनों पट्टों की जांच करने पर इनका ग्राम पंचायत में भी कोई रेकार्ड नहीं मिला।
हैरत में डालने वाली बात तो यह है कि दोनों पट्टे महवा उप पंजीयक कार्यालय में भी रजिस्टर्ड हैं। सरपंच का आरोप है कि दोनों पट्टे फर्जी सील व साइन करके महवा में ही बनाए गए हैं। इसके साथ ही पट्टा नंबर 44 पर कालूराम के साइन किए हुए हैं, जबकि 20 अप्रैल 2016 को कालूराम नौरंगवाडा का सरपंच ही नहीं था। सरपंच ने पुलिस अधीक्षक को शिकायत भेजकर महवा पुलिस पर मामले का दबाने का आरोप लगाते हुए फर्जी पट्टों की निष्पक्ष जांच कराने व आरोपियों के खिलाफ कार्रवाई की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn